Goodey ketarik kaliyan samubarang kalebet sajarah babagan alam lan mlampah-mlampah wonten ing Derbyshire. Piyambakipun punika aktor "amatir" karya Shakespeare ingkang madegaken kempalan lokal lan ugi ngatur drama "The Loft" kanggé gladhèn ing papan ingkang celak kaliyan griyanipun wonten ing Lambourne Road. Piyambakipun punika dipungambaraken minangka tiyang jaler kutha mawi kathok "komperang" mawi janggut lan jénggot ingkang asring medal wonten ing "pub" ingkang favorit ing Sadler Gate lajeng jagongan babagan prastawa padintenan. Nanging remenipun marang seni ingkang mbeta piyambakipun dados ketua Derby Sketching Club lan gadhah mripat ingkang awas dhumateng lukisan ingkang ndadosaken piyambakipun kecathetan wonten ing sajarah Derby saéngga piyambakipun dados kondhang.